Nafarroako Parlamentuko Mahaiak, 2020ko abuztuaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, Aizkolegiko Jauregia zaharberritzeko proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Francisco Pérez Arregui jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

2019ko martxoaren bukaeran orduko Landa Garapeneko eta Ingurumeneko kontseilari andreak jakinarazi zuen Aizkolegiko Jauregia zaharberritzeko proiektuaren idazketaren kontratazioa, bai eta higiezina kontserbatzeko presako jarduketen jarraipena ere.

Zein da aipatu kontratazioaren egungo egoera?

Jarduketa berririk egin al da? Baiezkoan, zein izan dira? Zehaztu presako kontserbazioaren ala zaharberritzeko proiektuaren ondoriozkoak diren.

Aurreikusi al da eraikina jendearentzat irekitzea? Baiezkoan, noizko?

Iruñean, 2020ko abuztuaren 17an

Foru parlamentaria: Francisco Pérez Arregui